钦定古今图书集成/明伦汇编/氏族典/第376卷 > 董学
## 钦定古今图书集成/明伦汇编/氏族典/第376卷 > 董学

按《杭州府志》：“学字愚斋，海宁人。嘉靖丙辰进士，除行
人，擢御史。初巡辇下，大珰强夺氏居，执法按之。出巡
宣大，律将之失机者，兼葺边学，以广圣化。癸亥，再按
畿辅，漳、沁五河冲决，疏请毁堤置闸，以疏上流。会通
河成，漕舰不入卫河，奏罢艾家口六驿逓费，大名岁
省钜万，而卫源回隆，诸隶河南者亦赖以甦息。时白”
莲教聚众骚然，学隐忧之曰：“不正其本，难未息也。”请
减征徭以抚流亡，均里甲以禁苛扰，清驿传以振雕
敝，理狴犴以苏冤滞，肃风纪以警官邪，皆务大体。至
殁无以为殓，世称“廉御史。”